Moncloapalasset

Moncloapalasset (spansk Palacio de la Moncloa) er en bygning i distriktet Moncloa-Aravaca i Madrid. Siden 1977 er Moncloapalasset offisiell bolig for statsministeren i Spania. Statsministerboligen er omgitt av regjeringskontorer som huser visestatsministrene og et pressesenter. Til sammen utgjør disse Moncloakomplekset. La Moncloa benyttes som begrep for den spanske regjeringen.

Moncloapalasset har gitt navn til Moncloa-paktene, en serie avtaler om økonomi, politikk og samfunnsforhold undertegnet av regjeringen og de politiske partiene etter det første demokratiske valget i 1977.Eamonn Rodgers (red.): Encyclopedia of Contemporary Spanish Culture, London: Routledge, 1999, s, s. 367–368.

Bygningen ble vernet i 1927 og har status som Bien de Interés Cultural.Consulta a la base de datos de bienes inmuebles, Historical Heritage, Ministerio de Cultura.

Referanser

Eksterne lenker
 La Moncloa, den spanske regjeringens nettsted

Kategori:Byggverk i Madrid
Kategori:Embetsboliger